**10124003 Sminkes és szempillaépítő szakmai képzés – délutáni munkarend**

**Belépési feltételek**: érettségi vizsga, első szakképesítés

A képzés 1 éves 36 hetes, 800 órás délutáni munkarend szerinti

Heti 3 nap,

* 1 nap 7 órás elmélet az iskolában,
* 2 nap, 2 x 8 órás gyakorlat (ettől eltérő időbeosztás is lehet) külső képzőhelyen, munkaszerződéssel

**Gyakorlati képzőhelyet mindenkinek magának kell keresnie, és azzal munkaszerződést kötni.**

**Feltételek** **a gyakorlati munkahelyet illetően:**

* Kozmetikus mestervizsga, vagy
* 5 év szakmai gyakorlat és kamarai oktatói végzettség
* az új szakmaszámos képzéshez a kamarában nyilvántartással kell rendelkeznie

**Tantárgyai**

|  |  |  |  |
| --- | --- | --- | --- |
| Munka-és környezetvédelem | 18 óra | elmélet | iskola |
| Szépészeti kommunikáció és etika | 18 óra | elmélet |
| Művészettörténet és színtani alapok | 36 óra | elmélet |
| Anatómia, élettan | 36 óra | elmélet |
| Anyagismeret | 108 óra | elmélet |
| Vállalkozás és marketing | 18 óra | elmélet |
| Alkalmazott számítástechnika | 18 óra | elmélet |
| Sminkkészítés  | 274 óra | elmélet + gyakorlat | külső képzőhely |
| Szempillaépítés | 274 óra | elmélet + gyakorlat |

**A képzésben részt vevő teljesítményét értékelő rendszer leírása**

|  |
| --- |
| Előzetes tudásmérés (értékelés mód diagnosztikus formája): |
| Előzetes tudásmérés: annak felmérése, hogy a képzésre jelentkező dokumentumokkal nem igazolt tanulmányai vagy megszerzett gyakorlati tapasztalatai alapján képes-e a képzés során elsajátítandó tananyagegység követelményeinek teljesítésére, amelynek eredményeként a követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkezőt fel kell menteni.A képzésre jelentkező kérésére előzetes tudásmérést biztosítunk.Az előzetes tudásmérés az adott tananyagegységben megszerezhető kompetenciákra terjed ki, melyet **szóbeli kérdések** és/vagy **gyakorlati feladatok** megoldásán keresztül mérünk fel képzési részenként.Megszerezhető minősítések: **„Megfelelt”** vagy **„Nem felelt meg”** „Megfelelt” minősítéshez tartozó követelményszint: **Legalább 51%-ot elérő eredmény** |

|  |
| --- |
| Képzés közbeni formatív értékelés (értékelés mód fejlesztő formája): |
| * Célja a tanulási folyamat segítése. Információt ad az oktatónak és a képzésben résztvevő személynek a tanítás és a tanulás eredményességéről, tudáselemekre, résztudásra irányul.
* A képzés közbeni formatív értékelés formái: az írásbeli (interaktív), szóbeli, gyakorlati beszámoltatások.
* Az ismeretek számonkérésének módjai: visszakérdezés, gyakorlati feladatmegoldás, képzésben résztvevő visszajelzései, beszélgetés, feladatlap kitöltése, házi feladat ellenőrzése, írásbeli felelet. Gyakorlati projektfeladathoz kapcsolódó tevékenységek értékelése.
* Számonkérés rendszeressége: az oktatási folyamatba építve folyamatos ellenőrzés, illetve az egyes tananyagegységek lezárásakor.
 |
| **Minősítő értékelés (teljesítménymérés)** |
| Szummatív, (lezáró, minősítő) értékelés, amelynek eredménye alapján állítható ki a képzés elvégzéséről szóló tanúsítvány. (7.1 pont)A záró értékelés tananyagegységenként (modulonként) történik a modulzárás végén.Számonkérések formái: **írásbeli** vagy **projektfeladat**Számonkérések tartalma: **A tananyagegységek (modulok) tartalma szerinti ismeretek, készségek, képességek.**Megszerezhető minősítések: **„Megfelelt”** vagy **„Nem felelt meg”**„Megfelelt” minősítéshez tartozó követelményszint: **Legalább 51 %-ot elérő eredmény**„Nem felelt meg” minősítés esetén lehetőséget biztosítunk a sikertelen záró értékelés megismétlésére. |
| **A képző hatáskörébe utalt programkövetelmény-modul (tananyagegység) tanulási eredményének mérése:**Programkövetelmény-modul neve: **Munka-és környezetvédelem**Programkövetelmény-modul sorszáma: 1Időtartama: 60 percA mérés módszere: írásbeli (teszt, kifejtés,)Programkövetelmény-modul neve**: Kommunikáció, etika**Programkövetelmény-modul sorszáma: 2Időtartama: 60 percA mérés módszere: írásbeli (teszt, kifejtés)Programkövetelmény-modul neve: **Művészettörténeti és színtani alapok**Programkövetelmény-modul sorszáma: 3Időtartama: 60 percA mérés módszere: írásbeli (teszt, képek, ábrák értelmezése,)Programkövetelmény-modul neve: **Anatómia, élettan**Programkövetelmény-modul sorszáma: 4Időtartama: 60 percA mérés módszere: írásbeli (teszt, kifejtés)Programkövetelmény-modul neve: **Anyagismeret**Programkövetelmény-modul sorszáma: 5Időtartama: 60 percA mérés módszere: írásbeli (tesz, kifejtés, számolási feladatok)Programkövetelmény-modul neve: **Vállalkozás, marketing**Programkövetelmény-modul sorszáma: 6Időtartama: 60 percA mérés módszere: írásbeli (tesz, kifejtés)Programkövetelmény-modul neve: **Alkalmazott számítástechnika** Programkövetelmény-modul sorszáma: 7Időtartama: 60 percA mérés módszere: projektfeladat (számítógépen készített gyakorlati feladat)Programkövetelmény-modul neve: **Sminkkészítés** Programkövetelmény-modul sorszáma: 8Időtartama: 120 percA mérés módszere: projektfeladat (gyakorlati feladat)Programkövetelmény-modul neve: **Szempillaépítés**Programkövetelmény-modul sorszáma: 9Időtartama: 120 percA mérés módszere: projektfeladat (gyakorlati feladat) |

**A képzés, a képzés egyes tananyagegységeinek elvégzéséről szóló igazolás kiadásának feltételei**

|  |  |
| --- | --- |
| A képzés elvégzéséről szóló igazolás megnevezése: | **TANÚSÍTVÁNY***2013. évi LXXVII. törvény13/B. §**11/2020. (II. 7.) Korm. rendelet 22. § (1)* |
| A képzés elvégzéséről szóló igazolás kiadásának feltételei: | A képzés valamennyi tananyagegységéhez tartozó záró (szummatív) értékelés megfelelt minősítésű teljesítése.A résztvevő hiányzása tananyagegységenként (modulonként) nem haladta meg a kontaktórák 30%-át. |
| A képzés egyes tananyagegységeinek elvégzéséről szóló igazolás megnevezése: | **IGAZOLÁS** |
| A képzés egyes tananyagegységeinek elvégzéséről szóló igazolás kiadásának feltételei: | Amennyiben a képzésben résztvevő nem teljesíti a képzés valamennyi tananyagegységéhez tartozó záró (szummatív) értékelést megfelelt minősítésűre, a sikeresen teljesített tananyagegységekről igazolást állítunk ki.A résztvevő hiányzása tananyagegységenként (modulonként) nem haladta meg a kontaktórák 30%-át. |

**A képzési program végrehajtásához szükséges feltételek**

|  |
| --- |
| A képzéshez kapcsolódó egyéb speciális feltételek: |
| * A feladatok elvégzéséhez szükséges eszközök és anyagok. A feladatokhoz csak professzionális, Magyarországon forgalomban levő kozmetikumokat lehet használni. Minden művelethez csak a választott márka termékeit lehet alkalmazni.
* A modell nem lehet sminktetovált, és 18. életévét be kell, hogy töltse. A modellnek beleegyező nyilatkozatot kell aláírnia, hogy hozzájárul a fotózáshoz és a képek felhasználásához.
* A képzéshez kapcsolódó egyéb speciális feltételek biztosításáról a képzésben résztvevő gondoskodik.
 |

**Képsítő vizsga**

|  |  |
| --- | --- |
| A képesítő vizsgára bocsátás feltétele | A szakmai képzés követelményeinek igazolásáról a képző intézmény által, a felnőttképzési adatszolgáltatási rendszerben kiállított tanúsítvány. |
| A képesítő vizsga eredményes teljesítésével megszerezhető dokumentum | Képesítő bizonyítvány, amely államilag elismert, önálló végzettségi szintet nem biztosító szakképesítést tanúsít. |
| A képesítő vizsga szervezése | A szakmai képzéshez kapcsolódóan megszerezhető szakképesítés megszerzésére irányuló képesítő vizsgát a nemzeti akkreditálásról szóló törvény szerinti akkreditáló szerv által személytanúsító szervezetként akkreditált vizsgaközpont szervezhet. |

**Vizsgakövetelmények**

* 1. **Írásbeli vizsga**

A vizsgatevékenység megnevezése: Sminkes és szempillaépítő szakmai és vállalkozás, marketing elmélet

A vizsgatevékenység, vagy részeinek leírása:

* Az írásbeli feladatlap tartalmi és formai jellemzői: A feladatlap maximum 25 feladatból álló 100 pontos feladatsor. A feladatok részfeladatokra bonthatók. A feladatlap a következő tanulási eredményeket méri:
* Sminkprofilok, arc és testfestés készítése, anatómiai, élettani alapjai. Alkalmazott anyagok tulajdonságai, eszközök, technológiája, javallatai, ellenjavallatai. Művészettörténeti és színtani alapok. A szempilla, szőrtüsző, szem, bőr anatómiája és élettana, a szemkörnyék speciális jellemzői. 40 %
* Alkalmazható anyagok és tulajdonságaik: kémiai alapok, sminkelés, testfestés, maszkolás; műszempillaépítés és egyéb innovatív technológiák (szempillalifting/dauer, szemöldöklaminálás) anyagai, ragasztók, festékek, szépészeti készítmények. Henna festés anyagai, technikája, javallatai, ellenjavallatai. Minták, motívumok. Fertőtlenítő szerek, higiéniai munka és balesetvédelmi, egészségmegóvási előírások. 20%
* A szolgáltatási területhez tartozó kozmetikumok csoportjainak, jellemzőinek, összetevőinek, hatóanyagainak ismerete, elemzése. 10%
* Vállalkozás, marketing. 5%
* Szempillaépítés fajtái, technikája, anyagai, javallatai, ellenjavallatai. 20%
* Kommunikáció, etika 5%

Egy feladaton belül szerepelhetnek egyszerű, (ismeretet felidéző) és értékelő (problémára irányuló) részfeladatok is. A feladattípusok a következők lehetnek:

* ábraelemzés, felismerés, kiegészítés
* fogalom meghatározás
* szómagyarázat
* szöveg kiegészítés
* esettanulmány
* elemzéstáblázat kitöltése
* illesztés
* párosítás
* rövid válasz
* egyszerű számítás
* alternatív
* egyszerű és többszörös választás
* hibakutatás
* asszociációs feladatok
* struktúra-funkció kapcsolat
* mennyiségi összehasonlítás

A vizsgatevékenység végrehajtására rendelkezésre álló időtartam: 90 perc

A vizsgatevékenység aránya a teljes képesítő vizsgán belül: 20%

A vizsgatevékenység értékelésének szempontjai:

A feladatlaphoz javítási- és értékelési útmutató készül, amely 1 pontos itemekre bontva határozza meg az egyes kérdésekre és feladatokra adott válaszok értékelését. A javítás során az útmutatóban meghatározott pontszám tovább nem bontható.

A vizsgatevékenység akkor eredményes, ha a vizsgázó a megszerezhető összes pontszám legalább 40 %-át elérte.

* 1. **Projektfeladat**

A vizsgatevékenység megnevezése: Kisfantázia sminkkészítés és műszempillaépítés, töltés saját modellen.

A vizsgatevékenység, vagy részeinek leírása: A sikeres vizsga érdekében az összes vizsgarészt el kell végeznie a vizsgázónak. Csillámok és sablonok használata nem megengedett.

# vizsgarész: Portfólió - projektmunka a vizsgázó gyakorlati munkájának haladásáról és eredményeiről.

* 1. **Elektronikus prezentáció keretében a vizsgázó a gyakorlati helyen elvégzett munkáit mutatja be a bizottságnak 15 perc alatt. A prezentáció kötelezően az alábbi 4 értékelési terület mindegyikét tartalmazza. Területenként minimum 4 elvégzett munka fotóit kell tartalmaznia, a munkavégzés stádiumait ezeknek tükrözni kell, igazolva a jelenlétét a felvétel során.**
1. *Szempillaépítés, fajtái (soros, tincses, szálas)* fotók és dia segítségével.
2. *A szálas szempilla fajtáiból legalább kettő (1D-4D)* fotók és dia segítségével
3. *A vizsgára hozott modell szálas technikával épített munkája két héttel a vizsga előtt*

fotók és dia segítségével

1. *Alkalmi smink készítése legalább kétfajta* fotók és dia segítségével

# Saját, hozott modell szempilla töltésének tervezése, melyet a vizsgázó a vizsgán 10 perces prezentáció, szakmai elbeszélgetés formájában ismertet. Tartalmazza a vendég beleegyező nyilatkozatát, tájékoztatását az építést követő betartandó elemekről.

**B vizsgarész: Szakmai beszélgetés keretében a hozott modell fogadása, kisfantázia smink tervezése. A smink lépéseinek ismertetése, a használt anyagok alkalmazása. A munka elvégzése.**

**C vizsgarész: A vizsgázó a gépteremben számlázó program segítségével szimulált számlát állít ki a feladatlapon közölt szolgáltatásról, és a megadott néven, formátumban a megadott tárhelyre menti.**

A vizsgatevékenység végrehajtására rendelkezésre álló időtartam: 175 perc

A vizsgarész: 25 perc (A1 15 perc, A2 10 perc)

B vizsgarész: 130 perc. Amiből a szakmai beszélgetés időtartama maximum 20 perc, (beleszámít a feladatelvégzésének idejébe).

C vizsgarész: 20 perc

A vizsgatevékenység aránya a teljes képesítő vizsgán belül: 80 %

A vizsgatevékenység értékelésének szempontjai:

* Csak az a vizsgatevékenység értékelhető, ami elvégezhető. Ha nincs megfelelő modell, vagy a szolgáltatást kizáró állapot a vizsga helyszínén derül ki, a vizsga követelményeit az a vizsgázó nem teljesítette, akinek a modellről kellett volna gondoskodnia.
* Az „A” 2 vizsgarésznél a vizsgázó a vizsgaszervező által meghatározott időpontig leadja elektronikusan és nyomtatott, lefűzött formában a saját modelljéről készített portfolióját. Mellékeli a vendég beleegyezői nyilatkozatát. A dokumentum hiányában nem értékelhető a vizsgarész.
* Csak a vizsgaidő alatt teljesen befejezett kész munka értékelhető. Ha a vizsgázó a teljes vizsgatevékenységet nem fejezi be időben, vagy a munka alatt a vendégnek sérülést okoz, az adott tevékenység elvégzése elégtelen.
* A vizsgatevékenység akkor eredményes, ha a vizsgázó a megszerezhető összes pontszám legalább 40 %-át elérte.
* A projektfeladat tevékenység A2 és B vizsgarészeit a vizsgázónak egyenként legalább 40%-ra kell teljesíteni ahhoz, hogy a vizsgatevékenység eredményes legyen. Ha bármelyik vizsgarész értékelése nem eredményes, a projektfeladat vizsgatevékenység elégtelen. A vizsgázónak csak az eredménytelen vizsgarészt kell a javítóvizsgán teljesítenie.

 A.1. vizsgarész:

* A 4 értékelési terület kritériumainak teljesítése
* Szakmai igényesség
* Prezentáció szakmai és tartalmi területei
* Szakmai és anyagismeret
* A prezentáció esztétikai elemei
* Az elkészítési folyamat ismertetése
* A választott szolgáltatás anyagainak, technikájának ismerete
* Kommunikáció
* A megadott időintervallum kihasználtsága

 A.2. vizsgarész:

* A vizsgázó a vizsgaszervező által meghatározott határidőig és helyen leadja elektronikus és nyomtatott, lefűzött formában a saját modell szempillaépítésének dokumentumait. A dokumentum nélkül a vizsgarész nem értékelhető.
* A töltési technika helyes megválasztása
* A munka kivitelezése
* Kontraindikációk kizárása
* Tervszerű munkavégzés
* Szakmai szóhasználat, kommunikáció
* A kozmetikumok összetevőinek, hatóanyagainak, hatásmechanizmusának ismerete
* A kezelés lépésének szakszerű felépítése, sorrendje
* A prezentáció esztétikai elemei
* Az időkeret optimális kihasználása

 B vizsgarész:

* Szakmai és anyagismeret
* Kozmetikumok helyes alkalmazása
* Az eljárás helyes előkészítési folyamata, biztonságos és higiénikus munkaterület kialakítása, vendég kényelembe helyezése, a bőrfelület előkészítése, a művelet elvégzése
* Tiszta munka
* Esztétika
* Szimmetria
* A vendég kényelmének biztosítása a munka során
* Feladatmegoldás a megadott időkereten belül
* A felhasznált anyagok ismerete, megfelelő alkalmazása
* Diszkréció

 C vizsgarész:

* A feladatleírásban szereplő szolgáltatás számlájának szakszerű elkészítése
* A vizsgázó sikeresen mentette a vizsgaszervező által meghatározott módon
	+ Feladatmegoldás a megadott időkereten belül

**A vizsgatevékenység akkor eredményes, ha a vizsgázó minden vizsgarésznél a megszerezhető összes pontszám legalább 40%-át elérte.**

* 1. A vizsgatevékenységek lebonyolításához szükséges személyi feltételek:

Rendszergazda vagy informatika tanár a” C” gyakorlati vizsgarészhez a technikai feltételek zavartalan biztosításához.

Minden vizsgarész elvégzésénél: a tevékenység része minden esetben a feladatoknak megfelelő modell biztosítása a vizsgázó által.

Ha az előzőleg megbeszélt és egyeztetett modell betegség miatt nem tud részt venni a vizsgán, a vizsgázó feladata új modellt keresni, vizsgabizottságot tájékoztatni a változásról, módosítani a beadott portfóliót. A modellcsere indokát hitelt érdemlően igazolni kell, az igazolás elfogadásáról a vizsgabizottság dönt.